Rikunarita-ORG/Wikinium huggingface dataset:
# பூவரசன்

| *பூவரசன்* |
| --- |
| இயக்கம் | கோகுல கிருஷ்ணன் |
| தயாரிப்பு | எம். கபார் |
| கதை | கோகுல கிருஷ்ணன் |
| திரைக்கதை | கோகுல கிருஷ்ணன் |
| இசை | இளையராஜா |
| நடிப்பு | * கார்த்திக்
* ரச்சநா பானர்ஜி
* விஜயகுமார்
* சுஜாதா
* ராதாரவி
* கவுண்டமணி
* செந்தில்
* சந்திரசேகர்
 |
| ஒளிப்பதிவு | ஜயனன் வின்சென்ட் |
| படத்தொகுப்பு | கே. ஆர். கௌரிசங்கர் டி. ஆர். சேகர் |
| கலையகம் | தாஜ் இன்டர்நேஷனல் |
| விநியோகம் | தாஜ் இன்டர்நேசனல் |
| வெளியீடு | 9 ஆகத்து 1996 (1996-08-09) |
| ஓட்டம் | 140 நிமிடங்கள் |
| நாடு |  இந்தியா |
| மொழி | தமிழ் |

பூவரசன் (*Poovarasan*) 1996 ஆம் ஆண்டு கார்த்திக் மற்றும் ரச்சநா பானர்ஜி நடிப்பில், இளையராஜா இசையில், எம். கபார் தயாரிப்பில், கோகுல கிருஷ்ணன் இயக்கத்தில் வெளியான தமிழ் திரைப்படம்.

## கதைச்சுருக்கம்

உக்கிரபாண்டியின் (விஜயகுமார்) மனைவிக்கு (சுஜாதா) குழந்தை பிறக்கிறது. அந்தக் குழந்தையால் தன் மனைவிக்கு ஆபத்து என்ற ஆரூடத்தை நம்பி அந்தக் குழந்தையை தன் மைத்துனர் கோவிந்திடம் (கவுண்டமணி) கொன்றுவிடுமாறு கொடுக்கிறார். கோவிந்த் குழந்தையைக் கொல்லச்சொல்லி சுடலையிடம் (சந்திரசேகர்) கொடுக்கிறார்.

25 வருடங்கள் கழித்து பூவரசன் (கார்த்திக்) கோவிந்த் மூலமாக உக்கிரபாண்டி வீட்டில் வேலைக்குச் சேர்கிறான். பூவரசனும் காவேரியும் (ரச்சநா பானர்ஜி) ஒருவரையொருவர் விரும்புகின்றனர். ஒருநாள் சேனாதிபதியின் (ராதாரவி) உயிரைக் காப்பாற்றும் பூவரசன் அவரின் அன்புக்குரியவனாகிறான்.

சேனாதிபதியின் மகன் சின்ராசுவும், உக்கிரபாண்டியின் மகள் சுந்தரியும் காதலிக்கிறார்கள்.பெற்றவர்கள் அவர்களுக்குத் திருமணம் செய்து வைக்க சம்மதித்தாலும், சேனாதிபதி தான் உக்கிரபாண்டியால் முன்பு அவமானப்படுத்தப்பட்டதற்குப் பழி வாங்க இந்த சந்தர்ப்பத்தைப் பயன்படுத்துகிறார். அதை உக்கிரபாண்டி மறுக்க திருமணம் நின்றுவிடுகிறது. அவர்களுடைய திருமணத்தை பூவரசன் நடத்தி வைக்கிறான்.

இதைக் குற்றமாகக் கருதும் கிராமத்துப் பெரியவர்கள் பூவரசன் "பூமி பூஜை" எனும் அக்கிராமத்தில் கொடுக்கப்படும் தண்டனைச் சடங்கிற்கு உட்பட உத்தரவிடுகின்றனர். அதே சமயம் சுடலையை சந்திக்கும் கோவிந்த், சுடலை தான் கொடுத்தக் குழந்தையைக் கொல்லவில்லை என்பதையும் அந்த குழந்தைதான் பூவரசன் என்ற உண்மையையும் அறிந்துகொள்கிறான். உக்கிரபாண்டியைக் கொல்ல சேனாதிபதி அனுப்பும் ஆட்களிடமிருந்து அவர்களைக் காப்பாற்றும் பூவரசன் இறுதியில் துப்பாக்கிக்குண்டுக்குப் பலியாகிறான்.

## நடிகர்கள்

* கார்த்திக் - பூவரசன்
* ரச்சநா பானர்ஜி - காவேரி
* விஜயகுமார் - உக்கிரபாண்டி
* சுஜாதா - உக்கிரபாண்டியின் மனைவி
* ராதாரவி - சேனாதிபதி
* கவுண்டமணி - கோவிந்த்
* செந்தில் - சமுத்திரம்
* சந்திரசேகர் - சுடலை
* தளபதி தினேஷ் - 3 வீட்டுக்காரர்களில் ஒருவர்

## இசை

படத்தின் இசையமைப்பாளர் இளையராஜா. பாடலாசிரியர் வாலி.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | ராசமகன் ராசனுக்கு | எஸ். பி. பாலசுப்ரமணியன் , கே.எஸ். சித்ரா | 5:07 |
| 2 | ராசாத்தி | எஸ். பி. பாலசுப்ரமணியன் , கே.எஸ். சித்ரா | 5:00 |
| 3 | இந்த பூவுக்கொரு | எஸ். பி. பாலசுப்ரமணியன் , கே.எஸ். சித்ரா | 5:12 |
| 4 | கட்டிக்கிடலாம் | எஸ். பி. பாலசுப்ரமணியன் , கே.எஸ். சித்ரா | 5:15 |
| 5 | பொட்டு வச்ச கிளியே | எஸ். பி. பாலசுப்ரமணியன் | 4:50 |
| 6 | ஆரம்பம் நல்லாருக்கும் | மலேசியா வாசுதேவன் | 4:37 |
| 7 | பூவரசன் டி |  | 4:37 |

## மேற்கோள்கள்

## வெளி இணைப்புகள்

* பூவரசன்
# செல்வா (திரைப்படம்)

| *செல்வா* |
| --- |
|  |
| இயக்கம் | ஏ. வெங்கடேஷ் |
| தயாரிப்பு | பவித்ரன் |
| கதை | செந்தமிழன் (வசனம்) |
| திரைக்கதை | ஏ. வெங்கடேஷ் |
| நடிப்பு | விஜய் சுவாதி |
| ஒளிப்பதிவு | எஸ். சரவணன் |
| படத்தொகுப்பு | பி. லெனின் வி. டி. விஜயன் |
| கலையகம் | எ. ஆர். எஸ் இன்டர்நேசனல் |
| விநியோகம் | எ. ஆர். எஸ் இன்டர்நேசனல் |
| வெளியீடு | டிசம்பர் 12, 1996 |
| ஓட்டம் | 120 நிமிடங்கள் |
| நாடு |  இந்தியா |
| மொழி | தமிழ் |
| ஆக்கச்செலவு | ₹2.3 கோடி |

செல்வா விஜய், சுவாதி, ரகுவரன் ஆகியோர் நடித்துள்ள திரைப்படமாகும். இத்திரைப்படத்தினை வெங்கடேஷ் இயக்கியுள்ளார்.

## நடிகர்கள்

* விஜய் ஆக செல்வா
* சுவாதி ஆக சுமதி
* ரகுவரன் ஆக வரதராஜன் (செல்வா அப்பா)
* ராசன் பி. தேவ் ஆக வாப்பா (தீவிரவாதி)
* செந்தில் ஆக மேஜிக்மேன்
* மணிவண்ணன் ஆக ஐ.டி.ஆ. மணி
* மண்ணாங்கட்டி சுப்ரமணியன் ஆக கோபாலு (சுமதி அப்பா)
* சி.ஆா்.சரஸ்வதி ஆக பாமா (சுமதி அம்மா)

## மேற்கோள்கள்
# டாடா பிர்லா

| *டாடா பிர்லா* |
| --- |
| இயக்கம் | சி. இரங்கநாதன் |
| தயாரிப்பு | எம். எசு. வி. முரளி |
| கதை | சி. இரங்கநாதன் |
| இசை | வித்யாசாகர் |
| நடிப்பு | * இராதாகிருஷ்ணன் பார்த்திபன், ரச்சநா பானர்ஜி, கவுண்டமணி, மணிவண்ணன், சச்சு, பாலு ஆனந்த், வெண்ணிற ஆடை மூர்த்தி
 |
| ஒளிப்பதிவு | பிர்லாபோசு |
| படத்தொகுப்பு | மணி பாரதி |
| கலையகம் | ஸ்ரீ விஜயலக்‌ஷ்மி மூவிலேண்ட் |
| விநியோகம் | ஸ்ரீ விஜயலக்‌ஷ்மி மூவிலேண்ட் |
| வெளியீடு | 4 அக்டோபர் 1996 |
| ஓட்டம் | 120 நிமிடங்கள் |
| நாடு | இந்தியா |
| மொழி | தமிழ் |

டாடா பிர்லா 1996-ம் ஆண்டு வெளியான தமிழ் நகைச்சுவைத் திரைப்படமாகும். இத்திரைப்படத்தினை சி. இரங்கநாதன் இயக்க, இரா. பார்த்திபன், இரச்சனா பானர்சி, கவுண்டமணி உள்ளிட்டோர் நடித்திருந்தனர். இத்திரைப்படம் தெலுங்கில், *டாடா பிர்லா மத்யலோ லைலா* என்ற பெயரில் மறுஆக்கம் செய்யப்பட்டது. வித்யாசாகர் இசையில் அக்டோபர் 4, 1999-இல் வெளியானது.

## நடிப்பு

* இராதாகிருஷ்ணன் பார்த்திபன்
* ரச்சநா பானர்ஜி
* கவுண்டமணி
* மணிவண்ணன்
* சச்சு
* பாலு ஆனந்த்
* வெண்ணிற ஆடை மூர்த்தி

## பாடல்கள்

| டாடா பிர்லா |
| --- |
| பாடல்கள்
வித்யாசாகர் |
| வெளியீடு | 1996 |
| ஒலிப்பதிவு | 1996 |
| இசைப் பாணி | திரைப்பட இசை |
| நீளம் | 21:30 |
| இசைத் தயாரிப்பாளர் | வித்யாசாகர் |

இத்திரைப்படத்தின் பாடல்களுக்கு வித்யாசாகர் இசையமைத்திருந்தார். பாடல்களை வாலி எழுதியிருந்தார்.

| வரிசை | பாடல் | பாடியவர்(கள்) | நேரம் |
| --- | --- | --- | --- |
| 1 | 'அரி பப்ரே தமிழச்சியா' | வித்யாசாகர் | 4:44 |
| 2 | 'இலண்டன் பாரிசு' | எஸ். பி. பாலசுப்பிரமணியம், வித்யாசாகர் | 4:32 |
| 3 | 'பிரியா உன் தொல்லை' | எஸ். பி. பாலசுப்பிரமணியம், சுஜாதா மோகன் | 4:24 |
| 4 | 'பாவா பாவா உசுதாவா' | மனோ, சுவர்ணலதா | 3:52 |
| 5 | 'வேதாளம் முருங்கை' | எஸ். பி. பாலசுப்பிரமணியம், சுஜாதா மோகன் | 3:58 |

## குறிப்புகள்
# பாரதி கண்ணம்மா

| *பாரதி கண்ணம்மா* |
| --- |
| நாளிதழ் விளம்பரம் |
| இயக்கம் | சேரன் |
| தயாரிப்பு | ஹன்றி |
| கதை | சேரன் |
| இசை | தேவா |
| நடிப்பு | ரா. பார்த்திபன் மீனா விஜயகுமார் வடிவேலு இந்து |
| ஒளிப்பதிவு | கிச்சாஸ் |
| படத்தொகுப்பு | கே. தணிகாச்சலம் |
| கலையகம் | பங்கச் புரொடக்சன்ஸ் |
| விநியோகம் | பங்கச் புரொடக்சன்ஸ் |
| வெளியீடு | சனவரி 15, 1997 (1997-01-15) |
| ஓட்டம் | 168 நிமிடங்கள் |
| நாடு | இந்தியா |
| மொழி | தமிழ் |

**பாரதி கண்ணம்மா** (*Bharathi Kannamma*) 1997 ஆம் ஆண்டு சனவரி மாதம் 15 ஆம் தேதியில் வெளிவந்த தமிழ்த் திரைப்படமாகும். இதனை சேரன் இயக்கினார். இதில் ரா. பார்த்திபன், மீனா, வடிவேலு, மற்றும் விஜயகுமார் ஆகியோர் நடித்திருந்தனர். இத்திரைப்படத்தின் திரைக்கதையானது அச்சு நூலாக வெளிவந்துள்ளது. ஆனந்த விகடன் இத்திரைப்படத்திற்கு நூற்றுக்கு நாற்பத்து எட்டு மதிப்பெண்கள் வழங்கியது.

## நடிகர்கள்

* ரா. பார்த்திபன் பாரதி
* மீனா கண்ணம்மா
* விஜயகுமார் வெள்ளைசாமி தேவர் ஜமின்
* வடிவேலு (நடிகர்)
* ரோசா (நடிகை)
* இந்து - பேச்சி
* ரஞ்சித் மாயன்
* அன்வர் அலி கான்
* பசி நாராயணன்
* பயில்வான் ரங்கநாதன்
* எம். ரத்தினகுமார்
* மனோகர்
* ரம்யா சிறாீ
* விஜயம்மா
* அனிதா
* போண்டா மணி

## இசை

இப்படத்திற்கு தேவா இசையமைத்தார்.

|  |  |  |  |  |
| --- | --- | --- | --- | --- |
| **எண்.** | **பாடல்கள்** | **பாடகர்** | **வரிகள்** | **நீளம்** |
| 1 | சின்ன சன்ன கண்ணம்மா | ஃபெபி மணி | வைரமுத்து | 05:16 |
| 2 | நாலெழுத்து படிச்சவரே | சுவர்ணலதா | வைரமுத்து | 01:54 |
| 3 | பூங்காற்றே பூங்காற்றே | கே. ஜே. யேசுதாஸ் | வாலி | 05:28 |
| 4 | ரயிலு பல்லட் ரயிலு | வடிவேலு | வாலி | 04:34 |
| 5 | இரட்டைக்கிளி ரெக்கை | மனோ, எஸ். பி. சைலஜா | வைரமுத்து | 05:04 |
| 6 | தென்றலுக்கு தெரியுமா | அருண்மொழி, சித்ரா | வைரமுத்து | 05:14 |
| 7 | வாடிப்பட்டி மேளமடா | கங்கை அமரன் | வைரமுத்து | 02:39 |

## மேற்கோள்கள்

## வெளி இணைப்புகள்

*
# காதலா! காதலா!

| *காதலா! காதலா!* |
| --- |
|  |
| இயக்கம் | சிங்கீதம் சீனிவாசராவ் |
| தயாரிப்பு | பி. எல். தேனப்பன் |
| கதை | கிரேசி மோகன் |
| திரைக்கதை | கமல்ஹாசன் |
| இசை | கார்த்திக் ராஜா |
| நடிப்பு | கமல்ஹாசன் பிரபுதேவா சௌந்தர்யா ரம்பா |
| ஒளிப்பதிவு | திரு |
| படத்தொகுப்பு | என். பி. சதிஷ் |
| கலையகம் | சரசுவதி பிலிம்ஸ் |
| விநியோகம் | ராஜ்கமல் பிலிம்ஸ் இன்டர்நேசனல் |
| வெளியீடு | 10 ஏப்ரல் 1998 |
| நாடு |  இந்தியா |
| மொழி | தமிழ் |

காதலா! காதலா! (*Kaathala Kaathala*) என்பது 1998 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சிங்கீதம் சீனிவாசராவ் இயக்கிய இத்திரைப்படத்தில் கமல்ஹாசன், பிரபுதேவா, சௌந்தர்யா, ரம்பா, எம். எஸ். விஸ்வநாதன் ஆகியோர் முன்னணி கதாபாத்திரங்களில் நடித்திருந்தனர். பி. எல். தேனப்பன் தயாரித்த இத்திரைப்படம் கார்த்திக் ராஜா இசையமைப்பில் 1998 ஏப்ரல் 10 அன்று வெளியானது. கமல்ஹாசன் நடிப்பில் வெளியான சிறந்த நகைச்சுவை திரைப்படங்களில் இதுவும் ஒன்றாகும்.

## நடிகர்கள்

* கமல்ஹாசன் - ராமலிங்கம்
* பிரபுதேவா - சுந்தரலிங்கம்
* சௌந்தர்யா - சுந்தரி
* ரம்பா - ஜானகி
* எம். எஸ். விஸ்வநாதன் - பரமசிவம்
* ஸ்ரீவித்யா - பார்வதி
* வடிவேலு - சிங்காரம்
* மௌலி - பாலமுருகன்
* நாகேஷ் - சொக்கலிங்கம்
* சோ ராமசாமி - வரதாச்சாரி
* எஸ். என். லட்சுமி - நூர்ஜகான்
* கொச்சி ஹனீஃபா - விகடானந்தா
* கிரேசி மோகன் - ஜுனியர் விகடானந்தா
* கோவை சரளா
* டெல்லி கணேஷ்
* ஓமக்குச்சி நரசிம்மன்
* ரேவதி சங்கரன்
* வையாபுரி
* மதன் பாப்
* மகேந்திரன்
* அஜய் ரத்ணம்

## தயாரிப்பு

கமல்ஹாசன் கதாநாயகனாக நடித்த அவ்வை சண்முகி திரைப்படத்தைத் தொடர்ந்து இத்திரைப்படத்தையும் இயக்குநர் கே. எஸ். ரவிக்குமார் இயக்குவதாக இருந்தது. ஆனாலும் 1997இல் நடந்த பெப்சி தொழிலாளர்கள் வேலைநிறுத்தத்தினால் அவரால் இப்படத்தை இயக்க முடியாமல் போனது. ஆகவே இப்படத்தை சிங்கீதம் சீனிவாசராவ் இயக்கியிருந்தார். நடிகைகள் மீனா, சிம்ரன் ஆகியோர் வேறு படங்களில் நடித்து கொண்டு இருந்ததால் அவர்களால் இப்படத்தில் நடிக்க இயலவில்லை. ஆகவே இப்படத்தில் ரம்பா முக்கியக் கதாபாத்திரத்தில் நடித்தார்.

தயாரிப்பாளர் பி. எல். தேனப்பன் பத்திரிக்கை ஒன்றில் அளித்த பேட்டியில், "நடிகர் பிரபு எனக்கொரு கால்ஷீட் குடுத்திருந்தார். அது தள்ளிப்போச்சு. இதைப் பத்தி கமல் சார்கிட்ட பேசினேன். ஆனால், அவரே அதில் நடிக்க 'காதலா காதலா'னு வந்துச்சு", என்று கூறியுள்ளார்.

## பாடல்

இப்படத்திற்கு கார்த்திக் ராஜா இசை அமைத்துள்ளார். "காசு மேலே" பாடல் வரிகளை வாலி எழுதினார். அப்பாடலில் *வாச கதவ ராஜ லட்சுமி… தட்டுகிற வேளையிது…* என்ற வரியில் கமல்ஹாசனின் தாயார் "ராஜலட்சுமி" அவர்களின் பெயர் வரும் படி எழுதியிருந்தார்.

| எண் | பாடல் | பாடியவர்கள் |
| --- | --- | --- |
| 1 | "காசுமேலே" | கமல்ஹாசன், உதித் நாராயண் |
| 2 | "லைலா லைலா" | ஹரிஹரன், பவதாரிணி, ஸ்ரீபிரியா, பிரசன்னா |
| 3 | "தகிடுதத்தம் அண்ணாச்சி" | இளையராஜா, ஜாக் |
| 4 | "சரவணபவ" | கமல்ஹாசன், கார்த்திக் ராஜா, ஸ்ரீபிரியா, சுஜாதா |
| 5 | "அணகோன்டா" | கமல்ஹாசன், கவிதாபட்வால் |
| 6 | "அணகோன்டா 2" | ஹரிஹரன், பவதாரிணி |

## மேற்கோள்கள்

## வெளியிணைப்புகள்

* இணையதள திரைப்பட தரவுத்தளத்தில் *காதலா! காதலா!*
# மன்னவரு சின்னவரு

| *மன்னவரு சின்னவரு* |
| --- |
| மன்னவரு சின்னவரு |
| இயக்கம் | பி. என். இராமச்சந்திர ராவ் |
| தயாரிப்பு | எஸ். தாணு |
| கதை | பி.என். இராமச்சந்திரா ராவ் பிரசன்ன குமார் |
| திரைக்கதை | பி.என். இராமச்சந்திரா ராவ் |
| இசை | கீதபிரியன் |
| நடிப்பு | சிவாஜி கணேசன் அர்ஜுன் சௌந்தர்யா மகேஷ்வரி |
| கலையகம் | வி. கிரியேசன்சு |
| வெளியீடு | 15 சனவரி 1999 (1999-01-15) |
| நாடு | இந்தியா |
| மொழி | தமிழ் |

**மன்னவரு சின்னவரு** (*Mannavaru Chinnavaru*) என்பது 1999இல் பி. என். இராமச்சந்திர ராவ் இயக்கத்தில் வெளியான தமிழ்த்திரைப்படம்.இப்படத்தில் சிவாஜி கணேசன், அர்ஜூன், சௌந்தர்யா, கே.ஆர். விஜயா ஆகியோர் முன்னணிப் பாத்திரங்களில் நடித்துள்ளனர். இப்படம் நடிகர் அர்ஜூனின் நூறாவது படம். இப்படம் சுபவர்தா என்னும் தெலுங்குத் திரைப்படத்தின் தமிழ்வடிவமாகும். இப்படத்தின் தெலுங்கு வடிவத்தில் அர்ஜூன், சௌந்தர்யா ஆகியோர் நடித்துள்ளனர்.

## நடிகர்கள்

* சிவாஜி கணேசன் - ராஜசேகராக
* அர்ஜுன்- ராஜாவாக
* சௌந்தர்யா- மேகனாவாக
* மகேஸ்வரி- ஸ்வேதா
* விசு- சண்முகசுந்தரம் என
* கே. ஆர். விஜயா சண்முகசுந்தரத்தின் மனைவியாக
* ஆர்.சுந்தர்ராஜன்- மைனர் ராஜாமணியாக
* எஸ். எஸ். சந்திரன் - சிகரமாக
* நர்ரா வெங்கடேஸ்வர ராவ்- தர்மராஜாக
* ஸ்ரீகரி- சிவராஜ்
* அனு மோகன் - ராஜாமணியின் உறவினராக
* இடிச்சப்புளி செல்வராசு- கிராமத்து மனிதராக

## உற்பத்தி

அர்ஜுன் தனது தெலுங்குப் படமான சுபாவர்தாவை தமிழில் மறு ஆக்கம் செய்வதில் ஆர்வம் காட்டினார். தாணு ஒரு முக்கியமான பாத்திரத்திற்காக சிவாஜி கணேசனை அணுகினார், அவர் நடிக்க ஒப்புக்கொண்டார். படத்தின் தொடக்க விழா சென்னையில், தேனாம்பேட்டை, காமராஜர் மண்டபத்தில், 6 ஆகஸ்ட் 1998 அன்று நடந்தது.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *மன்னவரு சின்னவரு*
* இணையதள திரைப்பட தரவுத்தளத்தில் *Mannavaru Chinnavaru*
# வண்ணத் தமிழ்ப்பாட்டு

| *வண்ணத் தமிழ்ப்பாட்டு* |
| --- |
|  |
| இயக்கம் | பி. வாசு |
| தயாரிப்பு | எம். கிருஷ்ணசாமி |
| இசை | எஸ். ஏ. ராஜ்குமார் |
| நடிப்பு | பிரபு வைஜயந்தி ஆனந்த்ராஜ் ராதாரவி வடிவேலு மணிசந்தனா |
| வெளியீடு | 2000 |
| நாடு | இந்தியா |
| மொழி | தமிழ் |

**வண்ணத் தமிழ்ப்பாட்டு** (*Vanna Thamizh Pattu*) 2000 ஆம் ஆண்டு நவம்பர் மாதம் 17 ஆம் தேதியன்று வெளிவந்த இந்தியத் தமிழ்த் திரைப்படமாகும். பிரபு நடித்த இப்படத்தை பி. வாசு இயக்கினார். எசு.ஏ. ராஜ்குமார் இசையில் கவிஞர் வாலி பாடல்களை எழுதினார்.

## கதைச் சுருக்கம்

கிராமத்தின் தலைவரான முத்து மாணிக்கம், இராசப்பன் ஆகியோருக்குக் காதல் திருமணம் செய்வது பிடிக்காது. முத்து மாணிக்கம் பூபதி - புவனா காதல் திருமணத்தை ஏற்றுக் கொண்டாரா என்பதே இப்படத்தின் இறுதிக் காட்சியாகும்.

## நடிகர்கள்

* பிரபு - விஜய் இரகுநாத பூபதி இராஜா, இரத்னவேல் இரகுநாத பூபதி இராஜா
* வைஜெயந்தி - புவனா
* மணிசந்தனா - தேவி
* ஆனந்த ராஜ் - ராசப்பன்
* ராதாரவி - முத்துமாணிக்கம்
* பாரதி - மீனாட்சி
* ஜோதி

## பாடல்கள்

இத்திரைப்படத்திற்கு எஸ். ஏ. ராஜ்குமார் இசையமைத்திருந்தார். பாடல் வரிகளைக் கவிஞர் வாலி எழுதியிருந்தார்.

| வ. எண் | பாடல் | பாடியோர் | வரிகள் | நீளம் |
| --- | --- | --- | --- | --- |
| 1 | "என்ன சொல்லிப் பாடுவேன்" | ஹரிஹரன், சித்ரா | வாலி | 5:03 |
| 2 | "காட்டுக்குயில் போல" | எஸ். ஏ. ராஜ்குமார் | 4:21 |
| 3 | "நிலாவில்" | மனோ, கே. எஸ். சித்ரா | 4:33 |
| 4 | "வானக் கதவுகள" | சங்கர் மகாதேவன் | 4:50 |
| 5 | "வெளிச்சம் அடிக்குதடி" | ஹரிஹரன் | 4:56 |
| 6 | "விளையாட்டு விளையாட்டு" | ஸ்ரீநிவாஸ், சுஜாதா மோகன், அனுராதா ஸ்ரீராம் | 4:23 |
| 7 | "காலை நேரச் சத்தம்" | மனோ | 1.24 |

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *வண்ணத் தமிழ்ப்பாட்டு*
# சிம்மாசனம் (2000 திரைப்படம்)

| *சிம்மாசனம்* |
| --- |
| இயக்கம் | ஈஸ்வரன் |
| தயாரிப்பு | தமிழ் பாத்திமா தங்கம்மா பாத்திமா |
| இசை | எஸ். ஏ. ராஜ்குமார் |
| நடிப்பு | விஜயகாந்த் குஷ்பூ ஆர். சுந்தர்ராஜன் ராதாரவி ராஜன் செந்தில் தியாகு அம்பிகா மந்த்ரா இராதிகா சௌத்ரி ஷர்மிலி விஜி |
| வெளியீடு | 2000 |
| நாடு | இந்தியா |
| மொழி | தமிழ் |

**சிம்மாசனம்** 2000 ஆம் ஆண்டு ஆகத்து மாதம் 4 ஆம் தேதியன்று வெளிவந்த தமிழ்த் திரைப்படமாகும். விஜயகாந்த் மூன்று வேடங்களில் நடித்த இப்படத்தை ஈஸ்வரன் இயக்கினார். குஷ்பு சுந்தர், மந்திரா, ராதிகா சவுத்தரி, அம்பிகா மற்றும் விஜி ஆகியோரும் இப்படத்தில் நடித்திருந்தனர். எசு.ஏ.ராஜ்குமார் இசையமைப்பில் கவிஞர் வாலி பாடல்களை எஊதினார்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *சிம்மாசனம் (2000 திரைப்படம்)*
*  பரணிடப்பட்டது 2010-12-30 at the வந்தவழி இயந்திரம்
# தீனா (திரைப்படம்)

| *தீனா* |
| --- |
|  |
| இயக்கம் | ஏ. ஆர். முருகதாஸ் |
| தயாரிப்பு | ஜெய பிரசாந்த். என் |
| கதை | ஏ. ஆர். முருகதாஸ் |
| இசை | யுவன் சங்கர் ராஜா |
| நடிப்பு | அஜித் குமார் சுரேஷ் கோபி லைலா |
| ஒளிப்பதிவு | அரவிந்த் |
| படத்தொகுப்பு | சுரேஷ் அர்ஸ் |
| கலையகம் | விஜயம் சினி கம்பைன்சு |
| வெளியீடு | 14 சனவரி 2001 (2001-01-14) |
| ஓட்டம் | 167 நிமிடங்கள் |
| நாடு |  இந்தியா |
| மொழி | தமிழ் |

தீனா (*Dheena*) அஜீத் குமார் நடித்து 2001 ஆம் ஆண்டு சனவரி மாதம் 14 ஆம் தேதியன்று வெளியான ஒரு தமிழ்த் திரைப்படமாகும். இத்திரைப்படத்தில் சுரேஷ் கோபி, லைலா போன்றோர் முன்னணிக் கதாப்பாத்திரங்களில் நடித்துள்ளனர். இந்தத் திரைப்படத்தை இயக்கியதன் மூலமாகத்தான் இயக்குநர் ஏ. ஆர். முருகதாஸ் தமிழ்த் திரையுலகிற்கு அறிமுகம் ஆனார். இத்திரைப்படத்திற்கு யுவன் சங்கர் ராஜா இசை அமைத்துள்ளார்.

## தயாரிப்பு

ஏ. ஆர். முருகதாஸ் இயக்குநர் எஸ். ஜே. சூர்யாவிடம் உதவி இயக்குநராக பணிபுரியும்பொழுதே நடிகர் அஜித் குமாரிடம் இப்படத்தில் லைலா மற்றும் சுரேஷ் கோபியுடன் இணைந்து நடிக்க சம்மதம் பெற்றார்.

## நடிகர்கள்

* அஜித் குமார் - தீனதயாளன் (தீனா)
* சுரேஷ் கோபி - ஆதிகேசவன்
* லைலா - சித்ரா
* திவ்யா
* சிறீமன்
* சியாம் கணேஷ்
* 'மகாநதி' சங்கர் நாராயணன்
* ராஜேஷ்
* சீலா
* நக்மா - வத்திக்குச்சி பத்திக்காதுடா பாடலில் மட்டும்

## பாடல்கள்

| தீனா |
| --- |
| பாடல்கள்
யுவன் சங்கர் ராஜா |
| வெளியீடு | 23 திசம்பர் 2000 |
| ஒலிப்பதிவு | 2000 |
| இசைப் பாணி | திரைப்பட பாடல்கள் |
| நீளம் | 25:32 |
| இசைத்தட்டு நிறுவனம் | டிப்ஸ் இண்டஸ்ட்ரீஸ் லிமிடெட் |
| இசைத் தயாரிப்பாளர் | யுவன் சங்கர் ராஜா |
| யுவன் சங்கர் ராஜா காலவரிசை |
|

|  |  |  |
| --- | --- | --- |
| '**ரிஷி *(2000) | தீனா | '**துள்ளுவதோ இளமை *(2001) |

 |

இத்திரைப்படத்திற்கு இசையமைத்தவர் யுவன் சங்கர் ராஜா ஆவார். திசம்பர் 2000 அன்று வெளியான இத்திரைப்படத்தின் பாடல்கள் அனைத்தும் சிறப்பான வெற்றிப் பாடல்களாகும். யுவன் சங்கர் ராஜா தமிழ்த் திரைப்படத் துறையில் தனக்கென்று ஒரு இடத்தை பிடித்துக் கொள்ள அவருக்கு இத்திரைப்படம் உதவியது.

| எண் | பாடல் | பாடியவர்கள் | நீளம் |
| --- | --- | --- | --- |
| 1 | "என் நெஞ்சில் நீங்களானே" | ஹரிஷ் ராகவேந்திரா | 4:22 |
| 2 | "காதல் வெப்சைட் ஒன்று" | சங்கர் மகாதேவன், ஹரிணி, டிம்மி | 5:35 |
| 3 | "நீ இல்லை என்றால்" | பவதாரிணி, முருகன் | 5:27 |
| 4 | "சொல்லாமல் தொட்டுச் செல்லும்" | ஹரிஹரன் | 5:19 |
| 5 | "வத்திக்குச்சி பத்திக்காதடி" | எஸ். பி. பாலசுப்பிரமணியம் | 4:45 |

## வகை

அதிரடித் திரைப்படம்

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *தீனா (திரைப்படம்)*
# நுச்சுங்கி ரென்த்லே

| நுச்சுங்கி ரென்த்லே |
| --- |
| பிறப்பு | (1914-01-01)1 சனவரி 1914 பிரித்தானிய இந்தியா |
| இறப்பு | 1 சனவரி 2002(2002-01-01) (அகவை 88) |
| பணி | எழுத்தாளர், பாடகி மற்றும் கவிஞர் |
| அறியப்படுவது | மிசோ கவிதைகள் |
| வாழ்க்கைத் துணை | ஆர். ருவல்குமா |
| பிள்ளைகள் | 6 |
| விருதுகள் | பத்மசிறீ |

**நுச்சுங்கி ரென்த்லே**, (1 ஜனவரி 1914 - 1 ஜனவரி 2002) இந்தியாவின் மிசோரம் மாநிலத்தைச் சேர்ந்த, இவர் பிரபலமான பாடகி, மிசோ மொழிக் கவிஞர், மற்றும் பள்ளி ஆசிரியராவார்,குறிப்பாக இவர் மிசோ மொழியில் எழுதப்பட்ட கவிதைகளின் வழியே இலக்கிய உலகில் பரவலாக அறியப்பட்டவர். 1939 ம் ஆண்டில் பெண்களின் உரிமைகளுக்காக நிறுவப்பட்ட அமைப்பான *பெண்களுக்கான துணை* என்பதின் நிறுவனராவார். இவரது சேவைகளைப் பாராட்டி இந்திய அரசாங்கம் 1986 ம் ஆண்டில் நான்காவது உயரிய குடிமக்கள் விருதான பத்மஸ்ரீ விருதை வழங்கியது

## வாழ்க்கை வரலாறு

நுச்சுங்கி ரென்த்லே, 1914 ஆம் ஆண்டு புத்தாண்டு நாளில் வடகிழக்கு இந்திய மாநிலமான மிசோரத்தின் தலைநகரான அய்சாலில் , ஹ்மிங்கிலியானா என்பவருக்கு பிறந்தார், அவர் தனது பள்ளிப்படிப்பை மிசோரத்தின் லுங்லேயில் உள்ள பாப்டிஸ்ட் மிஷனரி நிறுவனப் பள்ளியில் முடித்துள்ளார். பள்ளிப்பருவத்திலேயே பல்வேறு கற்பனைக் கதைகளையும் புனைகதைகளையும் எழுதியுள்ளார். ஒரு பள்ளி ஆசிரியராக தனது தொழில்முறை வாழ்க்கையை ஆரம்பித்த இவர், பல்வேறு மிசோரிய கவிதைகள், குழந்தைப்  பாடல்கள் மற்றும் கதைகளையும் எழுத தொடங்கியுள்ளார். அந்த சமயத்தில் பிரபலமான பாடகராகவும் இருந்துள்ளார். அங்குள்ள குழந்தைகள் தங்கள்  பாரம்பரிய நடனங்களைக் கற்றுக்கொள்ள ஒரு நடனப் பள்ளியையும் நடத்தியுள்ளார். *ருவல்குமா* என்பவரைத் திருமணம் செய்து கொண்ட இவருக்கு ஐந்து மகள்கள் மற்றும் ஒரு மகன் என ஆறு குழந்தைகள் உள்ளார்கள்.

இவரது இலக்கிய மற்றும் பொதுச் சேவைகளைப் பாராட்டும் வகையில் இந்திய அரசாங்கம் 1986 ம் ஆண்டு பத்மஸ்ரீ விருதை வழங்கி கெரவப்படுத்தியது. பத்மஸ்ரீவிருதினை மிசோரம் மாநிலத்திலிருந்து பெற்றுள்ள மூன்றாவது ஆளுமையும் முதலாவது பெண்ணும் இவரே.

2002 ஆம் ஆண்டு ஜனவரி 1 அன்று இவரது எண்பத்தி எட்டாவது பிறந்தநாளிலேயே  மரணித்துள்ளார்.

## மேற்கோள்கள்

## வெளி இணைப்புகள்

* "Nuchhungi Renthlei on Misual". Misual. 2015. Archived from the original on 29 செப்டம்பர் 2013. Retrieved 18 August 2015. `{{cite web}}`: Check date values in: `|archive-date=` (help)
* "Wp/lus/Nuchhungi Renthlei". Wikimedia. 2015. Retrieved 18 August 2015.
# நி. கேல்சந்திர சிங்

| ந. கேல்சந்திர சிங் |
| --- |
| பணி | எழுத்தாளர், வரலாற்றாசிரியர் |
| அறியப்படுவது | மணிப்பூரி - மணிப்பூர் - ஆங்கில அகராதி |
| விருதுகள் | பத்மசிறீ சாகித்திய அகாதெமி பெலோஷிப் சங்கீத நாடக அகாதமி கூட்டாளர் குடியரசுத் தலைவரின் வெள்ளிப் பதக்கம் மணிப்பூர் இலக்கிய மன்றம் வழங்கிய கவேஷன பூசண் மணிப்பூர் மாநில கலை அமாதெமியின் பெலோஷிப் |

**நிங்தோவுகோங்ஜம் கேல்சந்திர சிங்**, இந்திய எழுத்தாளரும், அகராதித் தொகுப்பாளரும், வரலாற்று ஆசிரியரும் ஆவார்.. இவர் *மணிப்புரி - மணிப்புரி - ஆங்கில அகராதி*யை தொகுத்து அளித்தார்.. இது மணிப்புரியம் மொழிக்கான முதல் நவீன அகராதியாகும். இது 1964ஆம் ஆண்டில் தொகுக்கப்பட்டது. இவர் சாகித்திய அகாதமியின் பெல்லோஷிப் பட்டத்தையும், சங்கீத நாடக அகாதமியின் பெல்லோஷிப் பட்டத்தையும் பெற்றவர. இவருக்கு இந்திய அரசின் உயரிய விருதுகளில் ஒன்றான பத்மசிறீ விருது 1987ஆம் ஆண்டில் வழங்கப்பட்டது.

*மணிப்புரி மொழியின் நிலையும் முக்கியத்துவமும்* என்ற நூலையும் எழுதியுள்ளார். இது 1975ஆம் ஆண்டில் வெளியானது.. உத்தரகாண்ட ராமாயணத்தையும், அஷமேத பர்ப மகாபாரதத்தையும், பழைய மணிப்புரி மொழியில் இருந்து தற்கால மணிப்புரி மொழிக்கு எழுத்துப்பெயர்ப்பு செய்து தந்தார்.

## சான்றுகள்

## இணைப்புகள்
# யஷ்பால் ஜெயின்

| யஷ்பால் ஜெயின் |
| --- |
| பிறப்பு | செப்டம்பர் 1, 1912 விஜய்கார் அலிகார் மாவட்டம், உத்தரப் பிரதேசம், இந்தியா |
| பணி | எழுத்தாளர் |
| விருதுகள் | பத்மசிறீ விருது |

**யஷ்பால் ஜெயின்** (*Yashpal Jain*) இந்திய எழுத்தாளர்களில் ஒருவர் ஆவார். இவர் 1912 ஆம் ஆண்டு செப்டம்பர் 1 அன்று உத்தரப் பிரதேச மாநிலத்தின் அலிகார் மாவட்டத்தில் விஜய்காரில் பிறந்தார். குழந்தைகள் புத்தகங்கள் உட்பட பல புத்தகங்களை வெளியிட்டுள்ளார். அஜந்தா எல்லோரா, அகிம்சா, இந்தியாவின் தவறான ஆயுதம் மற்றும் புனித யாத்ரீகர்கள் இவைகள் அவரது குறிப்பிடத்தக்க படைப்புகள் ஆகும். இந்திய அரசாங்கம் 1990 ஆம் ஆண்டில் இந்தியாவின் நான்காவது உயரிய விருதான பத்மசிறீ விருதை அவருக்கு வழங்கியது..2000 ஆம் ஆண்டில் அவர் இறந்தார்.

## மேற்கோள்கள்
# பு. தி. நரசிம்மாச்சார்

| பு. தி. நரசிம்மாச்சார் (பு தி ந) |
| --- |
| பிறப்பு | (1905-03-17)17 மார்ச்சு 1905 மேல்கோட்டை, பாண்டவபுரா வட்டம் , மண்டியா மாவட்டம், கர்நாடகா |
| இறப்பு | 13 அக்டோபர் 1998(1998-10-13) (அகவை 93) பெங்களூர், கர்நாடகா |
| தேசியம் | இந்தியா |
| பணி | எழுத்தாளர், கவிஞர் |
| அரசியல் இயக்கம் | கன்னடம்: நவோதயா |

**புரோகித திருநாராயண நரசிம்மாச்சார் (Purohita Thirunarayana Narasimhachar**) (1905 மார்ச் 17 - 1998 அக்டோபர் 23 ) பொதுவாக **புதிந** என்று அழைக்கப்படும் இவர் ஓர் நாடக ஆசிரியரும் மற்றும் கன்னட மொழி கவிஞரும் ஆவார். குவெம்பு மற்றும் த. ரா. பேந்திரே ஆகியோருடன் கன்னட நவோதயா கவிஞர்களில் நன்கு அறியப்பட்ட மூவராக இருந்தார். இவர் ஒரு சாகித்ய அகாதமி சகாவாகவும் மற்றும் 1991இல் கர்நாடக அரசு வழங்கிய பம்பா விருதை வென்றவரும்ஆவார்.

## வாழ்க்கை மற்றும் தொழில்

புதிந 1905 மார்ச் 17 அன்று கர்நாடகாவின் மண்டியா மாவட்டத்தில் உள்ள மேல்கோட்டை என்ற ஊரில் ஒரு கட்டுப்பாடான ஐயங்கார் குடும்பத்தில் பிறந்தார்.

ஒரு எழுத்தாளர் என்பதைத் தவிர, புதிந மைசூர் மாநில இராணுவத்திலும் பின்னர் மைசூர் மாநில சட்டமன்றத்திலும் பணியாற்றினார். இவர் 1998 அக்டோபர் 23, அன்று காலமானார்.

## இலக்கிய பங்களிப்புகள்

புதிந கன்னட இலக்கியத்தின் நவோதயா பாணியின் வினையூக்கிகளில் ஒருவராக இருந்தார். இலட்சுமிநாராயண பட் என்பவரின் கருத்துப்படி, "ஒரு பரந்த அளவில், நவோதயா பாணியிலான இலக்கியத்தின் வளர்ச்சி புதிநவின் எழுத்துக்களின் வளர்ச்சியை ஒத்திருக்கிறது". அனாதே என்ற இவர் தனது முதல் கவிதைத் தொகுப்பில், ஒரு எளிய மொழியையும் பாணியையும் பயன்படுத்தி வாழ்க்கையின் குறிப்பிடத்தக்க தருணங்களைப் பற்றிய ஆழமான நுண்ணறிவுகளை வெளிப்படுத்துகிறார். புதிநவின் பல எழுத்துக்கள் இயற்கையின் அழகையும் கம்பீரத்தையும் விவரிக்கின்றன. ஆன்மீகத்தின் எல்லையில் உள்ளன. இவரது நன்கு அறியப்பட்ட இரண்டு எழுத்துக்கள் காமம் மற்றும் தர்மத்திற்கு இடையிலான மோதலை நுட்பமாக விவரிக்கும் 'அகாலி', மற்றும் கோகுலத்திலிருந்து கிருட்டிணர் வெளியேறியதை விவரிக்கும் 'கோகுலா நிர்கமனா' ஆகிய இரண்டுமாகும். புதிநவின் கட்டுரைகள் இவரது மேலாதிக்க கவிதை ஆளுமையை பிரதிபலிக்கின்றன.

## விருதுகள்

* 1991இல் இந்திய அரசிடமிருந்து பத்மசிறீ1 விருது வழங்கப்பட்டது .

## குறிப்புகள்

* K. M. George (1992) [1992]. *Modern Indian Literature, an Anthology: Surveys and poems*. Sahitya Akademi. ISBN 978-81-7201-324-0.
* P. T. Narasimhachar (2001) [2001]. *Hill Temple*. Sahitya Akademi. ISBN 978-81-260-0814-8.
* Amaresh Datta (1988). *Encyclopaedia of Indian literature vol. 2*. சாகித்திய அகாதமி. p. 1142. ISBN 81-260-1194-7.
* Sisir Kumar Das, various (1995). *A History of Indian Literature*. Sahitya Akademi. ISBN 81-7201-798-7.
* Documentary by Chadrashekhar Kambar

## மேற்கோள்கள்

## வெளி இணைப்புகள்

* An essay of PuTiNa's poetry
* A dance production based on PuTiNa's poetry
# காளிதாசு குப்தா ரிசா

| காளிதாசு குப்தா ரிசா Kalidas Gupta Riza |
| --- |
| பிறப்பு | 1925 இந்தியா |
| இறப்பு | 2001 |
| பணி | எழுத்தாளர் |
| விருதுகள் | பத்மசிறீ காலிப் விருது |

**காளிதாசு குப்தா ரிசா** (*Kalidas Gupta Riza*) இந்தியாவைச் சேர்ந்த ஓர் எழுத்தாளர் ஆவார். உருது மொழிக் கவிஞர் மிர்சா காலிப்பின் எழுத்துக்களின் மீது அதிகாரம் பெற்றவராகவும் இவர் அறியப்படுகிறார். மிர்சா காலிப் பற்றிய பல புத்தகங்களை குப்தா ரிசா எழுதியுள்ளார். இதற்காக 1987 ஆம் ஆண்டு காலிப் விருதையும் பெற்றார். இந்திய அரசாங்கம் 2001 ஆம் ஆண்டு நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கி கௌரவித்தது. 1995 ஆம் ஆண்டு காளிதாசு குப்தா ரிசா வெளியிட்ட காலிபின் திவான் திவான்-இ-ராசா என்ற பதிப்பு காலிபின் உருது கவிதையின் மிகவும் விரிவான மற்றும் காலவரிசைப்படி அமைந்த சரியான பதிப்பாகும். இம்தியாசு அலியின் 1958 ஆம் ஆண்டு பதிப்பான அர்சிக்கு மாற்றாக இது அமைந்தது.

## மேற்கோள்கள்

.